# JELZÁLOGJOGOT ALAPÍTÓ SZERZŐDÉS

mely létrejött egyrészről **Budaörs Város Önkormányzata** (székhely: 2040 Budaörs, Szabadság út 134.; adószám: 15730105-2-13, statisztikai számjel: 15730105-8411-321-13; képviseli: **Wittinghoff Tamás polgármester** vagy akadályoztatása esetén helyette a Budakörnyéki Járási Földhivatalhoz 50125/2/2014. ügyiratszámon benyújtott aláírásai címpéldány és a polgármester helyettesítése rendjéről valamint az alpolgármesterek közötti feladat- és munkamegosztásról szóló 6/2014. számú utasítás alapján **Biró Gyula** **alpolgármester**), mint **Jelzálog jogosult** (a továbbiakban: **Jelzálog jogosult**),

másrészről **MoMDeluxe Korlátolt Felelősségű Társaság** (székhelye: 1103 Budapest, Salamon utca 2/B., cégjegyzékszáma: 01-09-911089, adószáma: 17595743-2-42, bankszámla száma: 10300002-10639845-49020019, képviseli: Kolarics Gergely ügyvezető), mint **Jelzálog kötelezett** (a továbbiakban: **Jelzálog kötelezett 1.**) és

**MOBOKO Central Korlátolt Felelősségű Társaság** (székhelye: 1103 Budapest, Salamon utca 2/B., cégjegyzékszáma: 01-09-282713, adószáma: 25568482-2-42, bankszámla száma: 12100011-17827948-00000000, képviseli: Kolarics Gergely ügyvezető), mint **Jelzálog kötelezett** (a továbbiakban: **Jelzálog kötelezett 2.**) (a továbbiakban együttesen: **Jelzálog kötelezettek**)

Jelzálog jogosult és Jelzálog kötelezettek a továbbiakban együtt, mint **Szerződő Felek** között az alulírott napon és helyen az alábbi feltételek szerint:

1. **Szerződő Felek** rögzítik, hogy közöttük a jelen szerződés aláírása napján létrejött településrendezési szerződéshez (a továbbiakban: **Szerződés**) kapcsolódóan **Jelzálog kötelezettek valamelyike.** a Budaörs,4153/83 helyrajzi számú ingatlant meg kívánja vásárolni a Zalakerámia Zrt-től. Jelzálog kötelezettek már most kijelentik, hogy amelyikük az ingatlan tulajdonjogát megszerzi, az a tulajdonjogának az ingatlan-nyilvántartásba történő bejegyzésével egyidejűleg jelen jelzálogjogot alapító szerződést is benyújtja a Budaörs,4153/83 helyrajzi számú ingatlan tulajdoni lapjára történő bejegyzés céljából.
2. **Szerződő Felek** rögzítik, hogy a Budaörs,4153/83 helyrajzi számú ingatlant III/6 alatt az 52095/2010.07.19. számú bejegyző határozattal 18 m2 nagyságú területre (VMB-178/2009), míg a III/8 alatt a 61362/2012.12.15. számú bejegyző határozattal 15 m2 területre VMB-54/2012 engedély számú, (20705) Budaörs, 2. sz. 0,4 kV vezetékrendszerre vonatkozó vezetékjog van bejegyezve, melyek jogosultja az ELMŰ HÁLÓZATI Kft.
3. **Szerződő Felek** rögzítik, hogy a **Szerződés** 5. pontja alapján **Jelzálog kötelezetteknek** meghiúsulási kötbérfizetési kötelezettségvállalása **Jelzálog Jogosult** részére **100.000.000,- Ft, azaz Egyszázmillió forint.**
4. **Szerződő Felek** megállapodnak, hogy a Budaörs, 4153/83 ingatlanra vonatkozóan **100.000.000,- Ft, azaz Egyszázmillió forint erejéig, meghiúsulási kötbér jogcímén Jelzálog jogosult javára jelzálogjogot alapítanak,** ezért jelen szerződés aláírásával közösen kérik, illetve **Jelzálog kötelezettek** kifejezett, feltétlen és visszavonhatatlan hozzájárulásukat adják ahhoz, hogy a Budaörs, 4153/83 helyrajzi számú ingatlanra vonatkozóan **Jelzálog jogosult** javára **100.000.000,- Ft, azaz Egyszázmillió forint** **meghiúsulási kötbér** erejéig, a meghiúsulási kötbérfizetési kötelezettségvállalás biztosítására, meghiúsulási kötbér jogcímén az ingatlan-nyilvántartásba jelzálogjog kerüljön bejegyzésre.
5. **Szerződő Felek** rögzítik, hogy a jelzálogjog bejegyzésének költségei **Jelzálog kötelezetteket** terhelik.
6. **Szerződő Felek** jelen szerződés aláírásával megbízzák és meghatalmazzák a Domé Ügyvédi Irodát (ügyintéző: dr. Domé Judit; székhely: 1016 Budapest, Zsolt u. 6. A. épület 4/3.; értesítési címe: 1253 Budapest, Pf. 79.; tel.: 06-1-201-5529, mobiltelefon száma: 06-20-379-5212, fax: 06-1-225-3451, e-mail cím: dome.judit59@gmail.com), hogy jelen okiratot szerkessze meg, azt az aláírásokat követően ellenjegyzésével lássa el és a **Szerződő Feleket** az ingatlanügyi hatóság (földhivatal) előtti ügyintézésben képviselje. **Szerződő Felek** jelen szerződés aláírásával kijelentik, hogy az általuk jelen szerződés elkészítésével, ellenjegyzésével megbízott okiratszerkesztő ügyvéd **Szerződő Felek** ügyleti akaratát az általuk előadottaknak mindenben megfelelően és a valósággal megegyezően foglalta okiratba. Jelen szerződés az ügyvédi tényvázlat tényrögzítő elemeit is tartalmazza.
7. Jelen szerződés a Budaörs, 4153/83 hrsz alatti ingatlanra vonatkozó adásvételi szerződés **Jelzálog kötelezettek** valamelyike által történő aláírása napján lép hatályba.

**Szerződő Felek** a fenti szerződést elolvasták, közösen értelmezték, azt jognyilatkozataikkal és akaratukkal mindenben megegyezőnek találták, s azt jóváhagyólag és saját kezűleg, illetve aláírásra jogosult képviselőjük útján írják alá.

## Kelt: Budaörs, 2018. …………………………… Budaörs, 2018. ……………………………..

**Budaörs Város Önkormányzata**

**Jelzálog jogosult**

képviseli:

**Wittinghoff Tamás**

**polgármester**

akadályoztatása esetén helyette:

**Biró Gyula**

**alpolgármester**

**MoMDeluxe Kft. MOBOKO Central Kft.**

**Jelzálog kötelezett Jelzálog kötelezett**

 képviseli: képviseli

 Kolarics Gergely Kolarics Gergely

 ügyvezető ügyvezető

# ZÁRADÉK

Az ingatlan-nyilvántartásról szóló 1997. évi CXLI. tv. 32-34. § értelmében tanúsítom, hogy ezen magánokirat tartalmilag és alakilag egyaránt megfelel a hatályos jogszabályi előírásoknak.

A szerződést ellenjegyzem:

Budaörsön, 2018………………….. napján.